Page:Ayrshire melodist, or, The muses' delight.pdf/3

 3

But when their best they ha'e put on, My Jeanie dings them a'; In hamely weeds she far exceeds The fairest of the town, Baith sage and gay confess it sae, Tho' drest in rustic gown.

The gamesome lamb, that sucks its dam Mair harmless canna be; She has nae fau't (if sic we ca't,) Except her love for me. The sparkling dew, of clearest hue, Is like her shining een; In shape an' air, wha can compare Wi' my sweet lovely Jean.

O blaw, ye westland win's, blaw saft Amang the leafy trees, Wi' gentle breath. frae muir and dale, Bring hame the laden bees, And bring the lassie back to me, That's aye sae neat and clean; Ae blink o her wad banish care, Sae charming is my Jean.

What sighs and vows amang the 'nowes, Has past atween us twa! How fain to meet, how wae to part That day she gaed awa!